พระราชกฤษฎีกาพระราชกฤษฎีกาแบ่งส่วนราชการและกำหนดหน้าที่ของส่วนราชการสำนักงานเลขานุการรัฐมนตรีและสำนักงานปลัดกระทรวงกระทรวงกลาโหมพ.ศ.๒๕๓๓ ภูมิพลอดุลยเดชป.ร.ให้ไว้ณ วันที่ ๒๑ ธันวาคม พ.ศ. ๒๕๓๓เป็นปีที่๔๕ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรปรับปรุงการแบ่งส่วนราชการและกำหนดหน้าที่ของส่วนราชการสำนักงานเลขานุการรัฐมนตรีและสำนักงานปลัดกระทรวง กระทรวงกลาโหมอาศัยอำนาจตามความในมาตรา ๑๕๙ของรัฐธรรมนูญแห่งราชอาณาจักรไทย และมาตรา ๑๘ แห่งพระราชบัญญัติจัดระเบียบราชการกระทรวงกลาโหม พ.ศ. ๒๕๐๓ จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ดังต่อไปนี้มาตรา ๑พระราชกฤษฎีกานี้เรียกว่า พระราชกฤษฎีกาแบ่งส่วนราชการและกำหนดหน้าที่ของส่วนราชการสำนักงานเลขานุการรัฐมนตรีและสำนักงานปลัดกระทรวงกระทรวงกลาโหม พ.ศ. ๒๕๓๓มาตรา ๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ให้ยกเลิก(๑)พระราชกฤษฎีกาแบ่งส่วนราชการและกำหนดหน้าที่ของส่วนราชการสำนักงานเลขานุการรัฐมนตรีและสำนักงานปลัดกระทรวง กระทรวงกลาโหม พ.ศ. ๒๕๐๓(๒)พระราชกฤษฎีกาแบ่งส่วนราชการและกำหนดหน้าที่ของส่วนราชการสำนักงานเลขานุการรัฐมนตรีและสำนักงานปลัดกระทรวง กระทรวงกลาโหม (ฉบับที่ ๒) พ.ศ. ๒๕๒๗(๓)พระราชกฤษฎีกาแบ่งส่วนราชการและกำหนดหน้าที่ของส่วนราชการสำนักงานเลขานุการรัฐมนตรีและสำนักงานปลัดกระทรวง กระทรวงกลาโหม (ฉบับที่ ๓) พ.ศ. ๒๕๓๒มาตรา ๔ให้แบ่งส่วนราชการสำนักงานเลขานุการรัฐมนตรี ดังนี้(๑) แผนกการเมือง(๒) แผนกตรวจสอบเรื่องราวและความเห็นมาตรา ๕แผนกการเมืองมีหน้าที่ราชการทางการเมืองที่เกี่ยวกับกระทรวงกลาโหมมีหัวหน้าแผนกการเมืองเป็นผู้บังคับบัญชารับผิดชอบมาตรา ๖แผนกตรวจสอบเรื่องราวและความเห็นมีหน้าที่เกี่ยวกับการตรวจสอบเรื่องราวและความเห็น การสารบรรณ การเงินและการพลาธิการของสำนักงานเลขานุการรัฐมนตรีมีหัวหน้าแผนกตรวจสอบเรื่องราวและความเห็นเป็นผู้บังคับบัญชารับผิดชอบมาตรา ๗[๒] ให้แบ่งส่วนราชการสำนักงานปลัดกระทรวงดังนี้(๑) สำนักงานปลัดกระทรวงกลาโหม(๒) สำนักนโยบายและแผนกลาโหม(๓) กรมเสมียนตรา(๔) กรมพระธรรมนูญ(๕) กรมการเงินกลาโหม(๖)ศูนย์การอุตสาหกรรมป้องกันประเทศและพลังงานทหาร(๗) สำนักงานตรวจบัญชีกลาโหมมาตรา ๘[๓]สำนักปลัดกระทรวงกลาโหมมีหน้าที่เกี่ยวกับการงบประมาณ การประชาสัมพันธ์ การวิจัยและพัฒนาการทางทหารและปฎิบัติราชการอื่นๆซึ่งมิได้อยู่ในอำนาจและหน้าที่ของส่วนราชการสำนักงานปลัดกระทรวงกลาโหมโดยเฉพาะมีปลัดกระทรวงกลาโหมเป็นผู้บังคับบัญชารับผิดชอบมาตรา ๙สำนักนโยบายและแผนกลาโหม มีหน้าที่พิจารณาเสนอความเห็น อำนวยการประสานงานและดำเนินการเกี่ยวกับนโยบายและยุทธศาสตร์ ด้านการป้องกันประเทศนโยบายและแผนด้านการทหาร การกำลังพล การข่าว การส่งกำลังบำรุง การระดมสรรพกำลังการจัดทำและปรับปรุงแก้ไขอัตราของส่วนราชการในกระทรวงกลาโหม การฝึก ศึกษา อบรมการต่างประเทศกิจการของสภากลาโหม การรักษาความปลอดภัยและปฏิบัติงานอื่นตามที่ได้รับมอบหมายมีผู้อำนวยการสำนักนโยบายและแผนกลาโหมเป็นผู้บังคับบัญชารับผิดชอบมาตรา ๑๐กรมเสมียนตรา มีหน้าที่เกี่ยวกับการสารบรรณ การกำลังพล และการสัสดีตลอดจนราชการประจำทั่วไปของกระทรวงกลาโหมมีเจ้ากรมเสมียนตราเป็นผู้บังคับบัญชารับผิดชอบมาตรา ๑๑กรมพระธรรมนูญ มีหน้าที่เกี่ยวกับศาลทหาร อัยการทหาร นายทหารพระธรรมนูญราชการในส่วนธุรการและวิชาการที่เกี่ยวกับกฎหมายและสังคมศาสตร์มีเจ้ากรมพระธรรมนูญเป็นผู้บังคับบัญชารับผิดชอบมาตรา ๑๒กรมการเงินกลาโหม มีหน้าที่เกี่ยวกับการเงิน การบัญชี เบี้ยหวัดบำเหน็จบำนาญการควบคุมการใช้จ่ายเงินให้เป็นไปตามระเบียบแบบแผนของทางราชการและการที่ดินของกระทรวงกลาโหมมีเจ้ากรมการเงินกลาโหมเป็นผู้บังคับบัญชารับผิดชอบมาตรา ๑๓[๔] (ยกเลิก)มาตรา ๑๔ศูนย์การอุตสาหกรรมป้องกันประเทศและพลังงานทหารมีหน้าที่พิจารณาเสนอความเห็น วางแผน อำนวยการประสานงานและดำเนินการในด้านการอุตสาหกรรมทหารและการพลังงานทหารให้เป็นไปตามนโนบายของกระทรวงกลาโหมและปฏิบัติงานอื่นที่เกี่ยวข้องตามที่ได้รับมอบหมาย มีผู้อำนวยการศูนย์การอุตสาหกรรมป้องกันประเทศและพลังงานทหารเป็นผู้บังคับบัญชารับผิดชอบมาตรา ๑๔ ทวิ[๕] สำนักงานตรวจบัญชีกลาโหมมีหน้าที่ดำเนินการเกี่ยวกับการตรวจสอบภายในให้แก่ส่วนราชการในสำนักงานปลัดกระทรวงและสำนักงานเลขานุการรัฐมนตรีตามคำสั่งรัฐมนตรีว่าการกระทรวงกลาโหมให้เป็นไปตามระเบียบแบบแผนของทางราชการ พิจารณาความรับผิดชอบของข้าราชการในทางแพ่งและปฎิบัติงานอื่นตามที่ได้รับมอบหมายมีผู้อำนวยการสำนักงานตรวจบัญชีกลาโหมเป็นผู้บังคับบัญชารับผิดชอบมาตรา ๑๕ให้รัฐมนตรีว่าการกระทรวงกลาโหมรักษาการตามพระราชกฤษฎีกานี้ผู้รับสนองพระบรมราชโองการประมวลสภาวสุรองนายกรัฐมนตรีหมายเหต:- เหตุผลในการประกาศใช้พระราชกฤษฎีกาฉบับนี้ คือโดยที่เป็นการสมควรปรับปรุงการแบ่งส่วนราชการและกำหนดหน้าที่ของส่วนราชการสำนักงานเลขานุการรัฐมนตรีและสำนักงานปลัดกระทรวง กระทรวงกลาโหมเสียใหม่ โดยกำหนดให้สำนักนโยบายและแผนกลาโหมและศูนย์การอุตสาหกรรมป้องกันประเทศและพลังงานทหารเป็นส่วนราชการในสำนักงานปลัดกระทรวงกระทรวงกลาโหมและกำหนดหน้าที่ของสำนักนโยบายและแผนกลาโหมและศูนย์การอุตสาหกรรมป้องกันประเทศและพลังงานทหาร รวมทั้ง สมควรแก้ไขเพิ่มเติมหน้าที่ของสำนักปลัดกระทรวงกลาโหมเสียใหม่ให้สอดคล้องกันจึงจำเป็นต้องตราพระราชกฤษฎีกานพระราชกฤษฎีกาแบ่งส่วนราชการและกำหนดหน้าที่ของส่วนราชการสำนักงานเลขานุการรัฐมนตรีและสำนักงานปลัดกระทรวง กระทรวงกลาโหม (ฉบับที่ ๓) พ.ศ. ๒๕๓๖[๖]หมายเหตุ :- เหตุผลในการประกาศใช้พระราชกฤษฎีกาฉบับนี้คือ เนื่องจากพระราชบัญญัติจัดระเบียบราชการ กระทรวงกลาโหม พ.ศ. ๒๕๐๓ซึ่งแก้ไขเพิ่มเติมโดยพระราชบัญญัติจัดระเบียบราชการกระทรวงกลาโหม (ฉบับที่ ๕)พ.ศ. ๒๕๓๖กำหนดให้กรมราชองครักษ์ซึ่งเดิมเป็นส่วนราชการขึ้นตรงต่อสำนักงานปลัดกระทรวง กระทรวงกลาโหมเป็นส่วนราชการขึ้นตรงต่อกระทรวงกลาโหม จึงจำเป็นต้องตราพระราชกฤษฎีกานี้พระราชกฤษฎีกาแบ่งส่วนราชการและกำหนดหน้าที่ของส่วนราชการสำนักงานเลขานุการรัฐมนตรีและสำนักงานปลัดกระทรวง กระทรวงกลาโหม (ฉบับที่ ๒) พ.ศ. ๒๕๓๕[๗]หมายเหตุ :-เหตุผลในการประกาศใช้พระราชกฤษฎีกาฉบับนี้ คือโดยที่เป็นการสมควรจัดตั้งสำนักบัญชีกลาโหมเป็นส่วนราชการขึ้นตรงต่อสำนักงานปลัดกระทรวงกระทรวงกลาโหม และกำหนดหน้าที่ของตรวจบัญชีกลาโหมให้เหมาะสมกับภารกิจพร้อมทั้งแก้ไขหน้าที่ของสำนักปลัดกระทรวงกลาโหมเสียใหม่หน้าที่เกี่ยวกับการตรวจสอบภายในออกเนื่องจากได้กำหนดให้เป็นหน้าที่ของสำนักงานตรวจบัญชีกลาโหมจึงจำเป็นต้องตราพระราชกฤษฎีกานี้ปฐมพร/จัดทำ๒๕มกราคม ๒๕๕๐ปฐมพร/อัปเดท๒๒ตุลาคม ๒๕๕๐[๑]ราชกิจจานุเบกษา เล่ม ๑๐๗/ตอนที่ ๒๕๙/ฉบับพิเศษ หน้า ๑/๒๘ ธันวาคม ๒๕๓๓[๒]มาตรา ๗ แก้ไขเพิ่มเติมโดยพระราชกฤษฎีกาแบ่งส่วนราชการและกำหนดหน้าที่ของส่วนราชการสำนักงานเลขานุการรัฐมนตรีและสำนักงานปลัดกระทรวง กระทรวงกลาโหม (ฉบับที่ ๓) พ.ศ. ๒๕๓๖[๓]มาตรา ๘ แก้ไขเพิ่มเติมโดยพระราชกฤษฎีกาแบ่งส่วนราชการและกำหนดหน้าที่ของส่วนราชการสำนักงานเลขานุการรัฐมนตรีและสำนักงานปลัดกระทรวง กระทรวงกลาโหม (ฉบับที่ ๒) พ.ศ. ๒๕๓๕[๔]มาตรา ๑๓ ยกเลิกโดยพระราชกฤษฎีกาแบ่งส่วนราชการและกำหนดหน้าที่ของส่วนราชการสำนักงานเลขานุการรัฐมนตรีและสำนักงานปลัดกระทรวง กระทรวงกลาโหม (ฉบับที่ ๓) พ.ศ. ๒๕๓๖[๕]มาตรา ๑๔ ทวิ เพิ่มโดยพระราชกฤษฎีกาแบ่งส่วนราชการและกำหนดหน้าที่ของส่วนราชการสำนักงานเลขานุการรัฐมนตรีและสำนักงานปลัดกระทรวง กระทรวงกลาโหม (ฉบับที่ ๒) พ.ศ. ๒๕๓๕[๖]ราชกิจจานุเบกษา เล่ม ๑๑๐/ตอนที่ ๒๒๓/ฉบับพิเศษ หน้า ๗/๒๗ ธันวาคม ๒๕๓๖[๗]ราชกิจจานุเบกษา เล่ม ๑๐๙/ตอนที่ ๔๐/หน้า ๘๖/๗ เมษายน ๒๕๓๕